KOMISIJOS REGLAMENTAS (EB) Nr. 186/2005
2005 m. vasario 3 d.
nustatantis, kokia dalimi galima patenkinti veršelių, kurių svoris yra ne daugiau kaip 80 kilogramų, importo liceneijoms gauti 2005 m. sausio mėn., pateiktas remiantis tarifine kvota, nustatyta Reglamente (EB) Nr. 1201/2004
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 32 straipsnio 1 dalį,
atsižvelgdama į 2004 m. birželio 29 d. Komisijos reglamentą (EB) Nr. 1201/2004, atidarantį tarifų kvotas ne daugiau kaip 80 kilogramų sveriantiems veršeliams, kurių kilmės šalis yra Bulgarija arba Rumunija, ir numatantį jų administravimą (nuo 2004 m. liepos 1 d. iki 2005 m. birželio 30 d.) (2), ir ypač į jo 1 straipsnio 4 dalį ir 4 straipsnį,
kadangi:
(1)
Reglamento (EB) Nr. 1201/2004 1 straipsnio 3 dalies b punkte nustatytas 86 500 gyvų galvijų, sveriančių ne daugiau kaip 80 kilogramų, klasifikuojamų pagal KN kodą 0102 90 05 ir kurių kilmės šalis yra Bulgarija arba Rumunija, vienetų skaičius, kuris tam tikromis sąlygomis gali būti importuotas nuo 2005 m. sausio 1 d. iki kovo 31 d. Kiekiai, dėl kurių buvo pateiktos paraiškos importo licencijai gauti, yra tokie, kad prašymai gali būti visiškai patenkinti.
(2)
Reikia nustatyti kiekius, dėl kurių nuo 2005 m. balandžio 1 d. galima pateikti paraiškas importo licencijai gauti, atsižvelgiant į tai, kad visas kiekis yra 178 000 vienetų, kaip nustatyta Reglamento (EB) Nr. 1201/2004 1 straipsnio 4 dalyje,
PRIĖMĖ ŠĮ REGLAMENTĄ:
1 straipsnis
1. Kiekviena paraiška gauti importo licencijas, pateikta laikantis Reglamento (EB) Nr. 1201/2004 3 straipsnio 3 dalies nuostatų, patenkinama visiškai.
2. Kiekiai, nurodytí Reglamento (EB) Nr. 1201/2004 1 straipsnio 3 dalies c punkte, sieka 167 450 vienetų.
2 straipsnis
Šis reglamentas įsigalioja 2005 m. vasario 4 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 3 d.